ตลาดป่วน ก๊วนทามาโกะ

ตลาดป่วน ก๊วนทามาโกะ (Tamako Māketto; Tamako Market) คือ การ์ตูนแอนิเมชั่นเวอร์ชันโทรทัศน์ของประเทศญี่ปุ่น ซึ่งผลิตโดย บริษัท เกียวโตแอนิเมชัน กำกับโดย ยามาดะ นาโอโกะ โดยการ์ตูนเรื่องนี้ ได้ออกฉายในประเทศญี่ปุ่นตั้งแต่วันที่  10 มกราคม จนกระทั่งถึงวันที่  28 มีนาคม 2556 ภาคต่อของเรื่องในฉบับภาพยนตร์ที่มีชื่อว่า ทามาโกะ เลิฟ สตอรี่ ออกฉายครั้งแรกที่ประเทศญี่ปุ่นในวันที่ 26 เมษายน 2557 ส่วนที่ประเทศไทยออกฉายครั้งแรกในปี 14 กุมภาพันธ์ พ.ศ. 2558 และได้ออกฉายอีกครั้งเป็นรอบการกุศลในวันที่ 18 สิงหาคม 2562 ณ โรงภาพยนตร์ เอส เอฟ ซีเนม่า เอ็มบีเค

**เนื้อเรื่อง**
คิตะชิราคาวะ ทามาโกะ พี่สาวคนโตของครอบครัวร้านขายโมจิที่ชื่อว่า ทามา-ยะ โมจิ ในย่านการค้า อุซางิยามะ (อุซางิยามะ โชเท็นไก) และแล้ววันหนึ่งเธอได้ไปพบกับนกประหลาดที่สามารถพูดได้ในร้านขายดอกไม้ ที่ชื่อว่า เดร่า โมจิมัตซุย 
ซึ่งกำลังตามหาคู่แต่งงานของเจ้าชายที่เป็นนายของเขา แต่หลังจากที่เขาได้เข้ามาอาศัยในร้านโมจิ เขารับประทานโมจิมากไปจนอ้วนกลม และมีความจำเป็นต้องอยู่ที่ร้านโมจิของตระกูลคิตะชิราคาวะต่อไป ซึ่งเรื่องนี้จะนำเสนอเรื่องราวมากมายที่เกิดขึ้นภายในย่านการค้า อุซากิยามะ และเหล่าเพื่อน ๆ ครอบครัว ของ ทามาโกะ รวมไปถึง นกประหลาดตัวนี้ด้วย

**ตัวละคร**

**ตัวละครหลัก**
คิตะชิราคาวะ ทามาโกะ
(Kitashirakawa Tamako)
 ให้เสียงโดย: Japan อายะ ซูซากิ, Thailand วิภาดา จตุยศพร,US มาร์กาเร็ต แม็คโดนัลด์
เป็นตัวละครในการดำเนินเรื่องหลักของการ์ตูนแอนิเมชั่นเรื่องนี้ ทามาโกะเรียนอยู่ในโรงเรียนมัธยมปลาย ชั้นปีที่ 1  ครอบครัวของเธอเปิดกิจการร้านขายโมจิ ชื่อร้าน ทามา-ยะ นิสัยสนุกไปกับทุกเรื่องและดูจะซื่อบื้อ ไม่ทันคนอื่นในบางครั้ง ในโรงเรียน เธอเข้าร่วมชมรมบาตองกับเพื่อน ๆ ของเธอ คือ คันนะ และ มิโดริ  เธอช่วยกิจการในครอบครัว และมักจะผลิตโมจิรูปแบบใหม่ ๆ ออกมาเสมอ  วันเกิดของเธอนั้นตรงกับวันสิ้นปี ซึ่งช่วงนั้น ย่านการค้ายุ่งเหยิงทำให้วันเกิดของเธอมักเป็นวันที่ถูกลืม  ทามาโกะมีมนุษยสัมพันธ์ดีมาก และทักทายเจ้าของร้านในย่านการค้า ทำให้เธอเป็นที่รู้จักในย่านการค้าเป็นอย่างมาก , เธอว่ายน้ำไม่เป็น และไม่รู้ว่า โอจิ โมจิโซ กำลังหลงรักเธออยู่
เดร่า โมจิมัตซึย
(Dera Mochimazzi)
ให้เสียงโดย : Japan ทากุมิ ยามาซากิ
เดร่าเป็นนกซึ่งเป็นข้าราชสำนักบนเกาะเขตร้อนแห่งหนึ่ง แต่พูดภาษาญี่ปุ่นได้ เขาออกเดินทางตามหาคู่ให้เจ้าชายแห่งเกาะนั้น แต่หลังจากที่เข้ามาอยู่ในบ้านของทามาโกะ ทามาโกะให้เขารับประทานโมจิจนอ้วนกลม จึงเขาบินไม่คล่อง และจำเป็นต้องอยู่ที่นี่ต่อไป ครอบครัวทามาโกะเรียกเขาว่า "เจ้านก" (Tori) ส่วนทามาโกะเรียก "เดร่าจัง" (デラちゃん) แต่ไม่มีใครเรียกเขาด้วยนามสกุล เพราะนามสกุลของเขาออกเสียงคล้ายกับ "โมจิมัตซุย" (โมจิรสชาติห่วยแตก) เขาชอบทำตัวเป็นที่ปรึกษาด้านความรัก บางครั้ง โมจิโซกับมิโดริก็มักมาขอคำปรึกษา เพราะทั้งสองคนชอบทามาโกะเหมือนกัน ร่างกายของเขามีระบบติดต่อสื่อสารกับเจ้าชาย และสามารถถ่ายทอดภาพเคลื่อนไหวได้คล้าย ๆ กับ เครื่องฉายภาพ (projector) เขาหลงรักชิโอริ
โทคิวะ มิโดริ
(Tokiwa Midori) 
ให้เสียงโดย : Japan ยูกิ คาเนโกะ ,US จูเลียต ซิมมอนส์
เพื่อนสมัยเด็กและเพื่อนร่วมห้องของทามาโกะ เป็นประธานชมรมบาตอง ซึ่งมีทามาโกะ และ คันนะเป็นสมาชิกอยู่ ปู่ของเธอเปิดร้านขายของเล่นในย่านการค้า ที่ชื่อว่า โทคิวะ-โดะ เธอรู้จักทามาโกะตั้งแต่อยู่ชั้นประถมปีที่ 4 และแอบชอบทามาโกะ
มากิโนะ คันนะ
Makino Kanna
ให้เสียงโดย : Japan จูริ นางัตสึมะ, Thailand อรุณี นันทิวาส
เพื่อนของทามาโกะและมิโดริ เรียนอยู่ชั้นเดียวกันกับพวกเธอ และเป็นสมาชิกของชมรมบาตอง เธอเป็นลูกสาวของช่างไม้ ในย่านการค้าเดียวกันกับทามาโกะ และครอบครัว นิสัยของเธอเป็นคนที่ค่อนข้างผ่อนคลาย และทิ้งทุกอย่างไว้ข้างหลังเสมอ
อาสะกิริ ชิโอริ
Asagiri Shiori
ให้เสียงโดย : Japan ยูริเอะ ยามาชิตะ
ชิโอริเป็นเพื่อนร่วมชั้นคนหนึ่งของทามาโกะ เป็นสมาชิกของชมรมแบตมินตัน เธอมีบุคลิกที่ดูเรียนเก่ง ดูเท่ จริงจัง และ เยือกเย็น แต่จริงๆ แล้วที่เธอมีลักษณะเช่นนั้นเพราะเธอเป็นคนพูดน้อยและไม่ค่อยกล้าพูดมากเท่าไร เพราะเป็นคนขี้อาย ดังนั้นเธอจึงไม่ค่อยมีเพื่อน แต่เธอก็ยอมเปิดใจกับทามาโกะและได้เป็นเพื่อนกัน  เดร่าหลงชอบเธออยู่
โอจิ โมจิโซ
(Ooji Mochizou)
ให้เสียงโดย : Japan อัตสึชิ ทามารุ
เพื่อนสมัยเด็กของทามาโกะ ครอบครัวของเขาทำร้านโมจิเช่นเดียวกันกับทามาโกะ ซึ่งอยู่ตรงข้ามกัน นับเป็นคู่แข่งทางการค้าซึ่งกันและกัน ร้านของเขาเดิมทีชื่อ โอจิยะ แต่ได้เปลี่ยนชื่อเป็น "ไรซ์เค้ก โอ!เช่" (Ricecake Oh!Zee) พ่อของเขาและพ่อของทามาโกะไม่ลงรอยกันเนื่องจากเป็นคู่แข่งทางการค้า และไม่ยอมสนิทสนมซึ่งกันและกันเพราะกลัวว่าจะโดนขโมยสูตร โมจิโซแอบรักทามาโกะอยู่ แต่ไม่ยอมบอกเธอ เขาเกิดวันที่ 10 ตุลาคม

**ครอบครัวคิตะชิราคาวะ**
คิตะชิราคาวะ อังโกะ
(Kitashirakawa Anko)
ให้เสียงโดย : Japan รินะ ฮิดากะ
น้องสาวของทามาโกะ เรียนอยู่ชั้นประถมศึกษาปีที่ 4 เธอไม่ค่อยชอบร้านโมจิสักเท่าไหร่ และเป็นคนที่จริงจังกับแฟชั่นมาก เธอไม่ชอบให้ใครเรียกเธอว่า "อังโกะ" แต่ให้เรียกว่า "อัง" แทน เนื่องจากเธอรู้สึกว่าชื่อ "อังโกะ" ทำให้เธอดูเด็ก ชื่อของเธอมาจากชื่อของขนมถั่วแดง
คิตะชิราคาวะ มาเมะได
(Kitashirakawa Mamedai)
ให้เสียงโดย : Japan เคจิ ฟูจิวาระ
 พ่อของทามาโกะและอังโกะ ทำงานอยู่ในร้านโมจิของครอบครัว และไม่ค่อยถูกกันกับ โอจิ โกเฮ เจ้าของร้านโมจิฝั่งตรงข้าม ซึ่งคู่แข่งทางการค้าของเขา เขาเป็นพวกอนุรักษนิยม และเชื่อว่าโมจิแบบดั้งเดิมเป็นโมจิที่ดีที่สุด
คิตะชิราคาวะ ฟุคุ
(Kitashirakawa Fuku)
 ให้เสียงโดย : Japan โทโมมิจิ นิชิมูระ
 ปู่ของทามาโกะและอังโกะ ทำงานอยู่ในร้านโมจิของครอบครัว เป็นคนที่ค่อนข้างสบาย ๆ ไม่เคร่งครัดเหมือนมาเมะไดเท่าไรนัก และยังรักหลานสองคนมาก และเมื่อรวมชื่อของเขากับลูกชาย นั้นหมายถึง มาเมะไดฟุกุ ซึ่งเป็นโมจิชนิดหนึ่ง
คิตะชิราคาวะ ฮินาโกะ
(Kitashirakawa Hinako)
 ให้เสียงโดย : Japan โยโกะ ฮิกาสะ
 แม่ของทามาโกะและอังโกะ ซึ่งล่วงลับไปแล้ว ปรากฏตัวในความทรงจำของมาเมะได

**ย่านการค้าอุซางิยามะ**
โอจิ โกเฮ
(Ōji Gohei)
 ให้เสียงโดย : Japan ฟูมิฮิโกะ ทาจิกิ
 พ่อของโมจิโซ และเจ้าของร้าน "ไรซ์เค้ก โอ!เช่" (Ricecake Oh!Zee) ที่เป็นคู่แข่งทางการตลาดของมาเมะได แม้จะมีเรื่องกับมาเมะไดบ่อยครั้ง แต่ก็มีความเอ็นดูทามาโกะเหมือนลูกหลาน เป็นคนที่ชอบดัดแปลงโมจิให้เข้ากับเทศกาลต่าง  ๆ ซึ่งตรงข้ามกับแนวคิดอนุรักษนิยมอย่างมาเมะไดโดยสิ้นเชิง
โอจิ มิจิโกะ
(Ōji Michiko)
 ให้เสียงโดย : Japan ซัตสึกิ ยูกิโนะ
 แม่ของโมจิโซ ทำงานอยู่ในร้าน "ไรซ์เค้ก โอ!เช่" (Ricecake Oh!Zee)  ซึ่งเป็นของสามี เธอมีบทบาทในเรื่องค่อนข้างน้อย
ฮานะเสะ คาโอรุ
(Hanase Kaoru)
 ให้เสียงโดย : Japan ไดซูเกะ โอโนะ
 ช่างจัดดอกไม้และเจ้าของร้านขายดอกไม้ในย่านการค้าอุซางิยามะ  บุคลิกเรียบร้อย และไว้ผมยาว แท้จริงแล้วเขาเป็นกระเทย
ยาโอบิ คุนิโอะ
(Yaobi Kunio)
 ให้เสียงโดย : Japan โคจิ สึจิตานิ
 เจ้าของร้านแผ่นเสียงและร้านกาแฟในย่านการค้าอุซางิยามะ มีบุคลิกค่อนข้างเชื่องช้าและหลงไหลไปกับเสียงเพลง ในสมัยหนุ่ม  ๆ เขาเคยตั้งวงดนตรีร่วมกันกับมาเมะได
ยูโมโตะ โชจิ
(Yumoto Chōji)
 ให้เสียงโดย : Japan เคียวเซ สึกูอิ
 พ่อของซายูริ และเจ้าของโรงอาบน้ำในย่านการค้าอุซางิยามะ
ยูโมโตะ ซายูริ
(Yumoto Sayuri)
 ให้เสียงโดย : Japan จุงโกะ อิวาโอะ
 เป็นลูกสาวของโชจิ และช่วยพ่อทำงานในโรงอาบน้ำในย่านการค้าอุซางิยามะเสมอๆ

**ตัวละครอื่น**
เมชา โมจิมัตซึย
(Mecha Mochimazzwi)
 ให้เสียงโดย : Japan ฮิโระ ชิโมโนะ
 เจ้าชายจากเกาะทางใต้ที่เดร่าจากมา เขาติดต่อสื่อสารกับเดร่าผ่านดวงตาโปรเจกเตอร์ ในตอนสุดท้ายเขาเดินทางมายังย่านการค้าอุซางิยามะ เพื่อรับตัวเดร่า และ ชอย กลับไป
ชอย โมจิมัตซึย
(Choi Mochimazzwi)
 ให้เสียงโดย : Japan ยูริ ยามาโอกะ
 ชอยเป็นนักทำนายอนาคตที่มาจากเกาะทางใต้ เธอมาเพื่อตรวจสอบว่าเดร่าได้ปฏิบัติหน้าที่ในการค้นหาเจ้าสาวให้กับเจ้าชายหรือไม่ แต่ในที่สุดเธอก็ต้องพักอยู่กับครอบครัวของทามาโกะ เพื่อซ่อมแซมระบบการติดต่อสื่อสารของเดร่า เธอเชื่อว่าทามาโกะเป็นผู้ที่เหมาะสมจะเป็นเจ้าสาวของเจ้าชายเมชา  เพราะได้เห็นไฝบริเวณใต้คอของทามาโกะ  เธอมีความมุ่งมันที่จะหาเจ้าสาวให้เจ้าชายมาก ทั้ง ๆ ที่เธอก็แอบหลงรักเจ้าชายอยู่

**ผลิตภัณฑ์**

**อนิเมะ**

**นิยาย**
นิยายนั้นมีชื่อว่า ทามาโกะมาร์เก็ต เขียนโดย มุตสึกิ อิจิโนเสะ และวาดภาพประกอบโดย ยูกิโกะ โฮริงูจิ จัดพิมพ์โดย เกียวโตแอนิเมชัน วางจำหน่ายเมื่อวันที่ 8 เมษายน 2556 

**อ้างอิง**

**แหล่งข้อมูลอื่น**
14908
หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2555
หมวดหมู่:ภาพยนตร์อนิเมะที่ออกฉายในปี พ.ศ. 2557
หมวดหมู่:รายการโทรทัศน์ของโตเกียวเอ็มเอ็กซ์